หุ้น8พ.ย.บวกแรง27.42จุด
หุ้น8พ.ย.ได้แรงซื้อหุ้นขนาดใหญ่ดันตลาดปิดบวก27.42 จุด ที่ 983.44 จุด มูลค่าซื้อขาย24,974.31ล้านบาท
30 ต.ค. 2565

หุ้น8พ.ย.ได้แรงซื้อหุ้นขนาดใหญ่ดันตลาดปิดบวก27.42 จุด ที่ 983.44 จุด มูลค่าซื้อขาย24,974.31ล้านบาท




ตลาดหุ้นวันที่ 8 พ.ย. ดัชนีแกว่งตัวในแดนบวกโดยมีแรงซื้อกลับในหุ้นขนาดใหญ่ ดันให้ดัชนี ปิดท้ายตลาดที่ระดับ 983.44 จุด เพิ่มขึ้น 27.42 จุด หรือ 2.87% มูลค่าการซื้อขาย 24,974.31 ล้านบาท 
5 อันดับหุ้นแรกที่มีมูลค่าการซื้อขายสูงสุด
1.PTTGC ปิดที่ 67.75 บาท เพิ่มขึ้น 4.50 บาท หรือ 7.11% มูลค่าการซื้อขาย 3,584 ล้านบาท 2.PTT ปิดที่ 306 บาท เพิ่มขึ้น 15 บาท หรือ 5.15% มูลค่าการซื้อขาย 1,702 ล้านบาท 3.IVLปิดที่ 33.75 บาท เพิ่มขึ้น 1.75 บาท หรือ 5.47% มูลค่าการซื้อขาย 1,666 ล้านบาท 4.BANPU ปิดที่ 594 บาท เพิ่มขึ้น 24 บาท หรือ 4.21% มูลค่าการซื้อขาย 1,382 ล้านบาท 5.BBL ปิดที่ 147 บาท เพิ่มขึ้น 0.50 บาท หรือ 0.34% มูลค่าการซื้อขาย 1,083 ล้านบาท 
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ดัชนีหุ้นปรับตัวบวกแรงมากกว่าตลาดอื่น ๆ ในภูมิภาค โดยช่วงเช้าของการซื้อขาย ดัชนีตลาดแกว่งตัวบวกในกรอบแคบ แต่พอเข้าช่วงบ่ายมีแรงซื้อกลับหุ้นไทยค่อนข้างมาก หลัก ๆ น่าจะมาจากกลุ่มนักลงทุนต่างชาติ เนื่องจากกรณีของกรีซผ่อนคลายมากขึ้น แต่โดยรวมปัจจัยวิกฤตหนี้ในยุโรปยังเป็นประเด็นที่ต้องจับตา ต่อไป
ระยะต่อไปประเมินว่าดัชนีหุ้นยังมีจังหวะขึ้นต่อไปได้ ในกรอบแนวต้าน 990 จุด และแนวรับที่ระดับ 970 จุด